**Fonemātiskās dzirdes uzmanības vingrinājumi**

Izrunājot skaņas, bērns ir spiests neapzināti lietot dzirdes kontroli. Ja šīs kontroles darbība kādu iemeslu dēļ ir traucēta, sekundāri rodas arī izrunas traucējumi. Svarīgs priekšnosacījums ir bērna prasme klausīties.

**Ieklausies un nosaki!**

Lēni izrunā vārdus (avīze, vēstule). Bērnam jānosaka, kuras skaņas dzirdamas abos vārdos(a, e).

**Dzirdīgās ausis.**

Uzaicina bērnu noteikt vārda trešo, pirmo,ceturto skaņu ( kārtas skaitļus maina, kā vēlas).

**Pirmā un pēdējā skaņa.**

Norunā, par kādu tēmu minēs vārdus.Ieteicams sākt ar patskaņiem. Pieaugušais iedomājas vārdu (avene), raksturo tās izskatu, krāsu un saka: “ Pirmā skaņa ir a, bet pēdejā ir e. Bērnam jācenšas uzminēt un pateikt, kādu vārdu pieaugušais iedomājies. Ar lielāku bērnu var mainīties lomām.

**Atkārto!**

Pieaugušais nosauc trīs savstarpēji nesaistītus vārdus ( skola, kartupelis, meitene). Bērnam jāatkārto šie vārdi dotajā secībā. Lielākiem bērniem vārdu skaitu var palielināt līdz pieci.

**Kuģu lādēšana.**

Pieaugušais stāsta, ka, dodoties ceļā, mēs liksim kuģī lietas, kas sākas ar vienu noteiktu skaņu, piemēram- a. Var minēt savā starpā pilnīgi neatkarīgus vārdus. Burtu var izvēlēties grāmatā vai vienam bērnam skaitot alfabētu, kamēr otrs pasaka- pietiek.

**Kurš vārds garāks?**

Pieaugušais nosauc vārdus- ota, rakstāmgalds. Bērnam jānosaka, kurš vārds garāks.

**Pasaki savādāk.**

Uzaicina bērnu pateikt, kā vēl savādāk viņš sauc mammu- mammīte, māmiņam mammucis. Pieaugušais nosauc vārdu- kaķis, bērnam jādomā, kā pateikt savādāk.